Lietuvių traktas

Lietuvių traktas arba Jogailos kelias – istorinis kelias, jungiantis dvi ATR sostines – Vilnių ir Krokuvą. Jo atsiradimas siejamas su Lietuvos didžiojo kunigaikščio Jogailos vestuvine kelione per Liubliną į Krokuvą, kur jis, priėmęs Lenkijos didikų pasiūlymą, 1386 m. vedė Lenkijos karalienę Jadvygą. Netrukus Jogaila Lietuvių traktu keliavo atgal – krikštyti lietuvių, vėliau ne kartą lankė Vilnių ir kitus Lietuvos miestus. Po jungtuvių ryšiai tarp abiejų valstybių sustiprėjo ir šiuo keliu raiti ir važiuoti važiavo dvariškiai, pirkliai ir kariškiai. Riedėjo pašto karietos, buvo gabenamos įvairios prekės, todėl istorikai neretai šią trasą pavadina ir prekybos keliu. Grażyna Piech, Dzieje wsi Kaznów do końca XVIII wieku na tle rozwoju społeczno-gospodarczego parafii Ostrów Lubelski  Išjojęs traktu iš Vilniaus, Lietuvos didysis kunigaikštis Vytautas Merkinėje neretai pasukdavo į vakarus ir jodavo medžioti į Vygrius. Šis kelias buvo vadinamas Vygrių traktu. Po  Pirmojo Lenkijos-Lietuvos valstybės padalijimo abi buvusios senosios sostinės atsidūrė skirtingose valstybėse ir ryšiai tarp jų beveik nutrūko. Vėliau dar kelis kartus keitėsi valstybių sienos, prekes ir žmones imta vežti geležinkeliais – galiausiai šis istorinis traktas buvo užmirštas.

Griuvus geležinei uždangai, atsirado susidomėjimas istoriniais keliais, kažkada jungusiais Rytų ir Vakarų Europą. Vokietijos mieste Erfurte gimė projektai Via Regia, siekiantys atgaivinti užmirštus kelius Europoje.Via Regia. Kulturstraße des Europarates Vienas iš projektų pavadintas Jogailaičių keliu, atkartoja buvusi Lietuvių traktą. Jo rekonstravimo entuziastai ištyrė net konkrečias gatves Liubline, kuriomis iš Krokuvos į Vilnių jojo Lietuvos krikštytojai.W 620–lecie powrotu króla Władysława Jagiełły z chrztu Litwy.  Liubline susikūrė turistinė organizacija Szlak jagiellonski, kuri nustatė du turistinio Jogailos kelio variantus: Organizacja Turystyczna „Szlak Jagielloński” „Szlak Jagielloński” Kraków – Lublin – Wilno

 Vilnius-Eišiškės-Rodūnė-Mastai-Valkaviskas-Brestas-Liublinas-Sandomiras-Krokuva
ir
 Vilnius-Merkinė-Gardinas-Narevas-Bielskas-Liublinas-Vislica-Krokuva.

2009 m. vasarą keliautojų grupelė pirmą kartą važiavo naujaja turistine trasa.Jogailaičių keliu  Organizatoriai tikisi šį maršrutą įtraukti į UNESCO Pasaulio paveldo sąrašą.Iwona Klimaszewska. Szlakiem Jagiellonów 

 Šaltiniai 

Kategorija:Turizmas
Kategorija:LDK keliai
Kategorija:Turistinės trasos